ঢাকা, বুধবার, ২১ নভেম্বর, ২০১৮ ৪:০২:২৩
প্রকাশিত : ০৯:১২ এএম, ১৮ অক্টোবর ২০১৮ বৃহস্পতিবার
মার্কিন যুক্তরাস্ট্রের মানুষদের মধ্যে পিৎজা প্রেম অন্যান্য দেশের তুলনায় অনেকটাই বেশি৷ ন্যাশনাল অ্যাসোসিয়েশন অফ পিৎজা অপারেটরসের তথ্য অনুযায়ী, মোট জনবসতির ৯৩ শতাংশ মাসে একদিন পিৎজা খেয়ে থাকে৷ তাই আমেরিকানদের পিৎজা প্রেমী বললেও ভুল বলা হবে না৷
মাইক রোমান, নিউ জার্সির বাসিন্দা৷ যিনি দীর্ঘ ৩৭ বছর ধরে ডিনারে প্লেন চিজ পিৎজা খেয়ে নজির গড়ছেন৷ সম্প্রতি নিউ জার্সির বাসিন্দা রোমান বিষয়টি পডকাস্টের মাধ্যমে সামনে আনেন৷ এই পিৎজা প্রেমী জানান, এখন তার বয়স ৪১ বছর৷ পিৎজা খাওয়ার অভ্যেসটি খুব ছোটবেলা থেকেই তৈরি হয়৷ যদিও খাওয়ার ব্যাপারে যথেষ্ট খুঁতখুঁতে তিনি৷
রোমান যোগ করেন, বাড়ির লোকেরা বারবার বলা সত্বেও কোনও কাজ হয়নি৷ এরপর থেকে তিনি প্রতি রাতেই ডিনারে পিৎজা খেতে শুরু করেন৷ সংবাদ মাধ্যমকে জানান, ধীরে ধীরে পিৎজা খাওয়ার প্রতি ভালোলাগা বাড়তে শুরু করে এবং ডিনার টাইম ক্রমশই স্পেশাল হয়ে ওঠে৷ তিনি এও জানান, পিৎজা খেয়ে তিনি কখনও বোর হবেন না৷ দীর্ঘদিন যাবত পিৎজা খাওয়ার ফলে তার স্বাস্থ্যের উপর কোনও খারাপ প্রভাব পড়েনি৷ তিনি যথেষ্ট সুস্থ ও স্বাভাবিক রয়েছেন৷